လှည်းဝင်ရိုးသံ တညံညံ၊ ပုဂံဘုရားပေါင်း

လှည်းဝင်ရိုးသံ တညံညံ၊ ပုဂံဘုရားပေါင်း သည် မြန်မာဆိုရိုးစကား ဖြစ်သည်။

အဓိပ္ပာယ်

“လှည်းဝင်ရိုးသံ တညံညံ၊ ပုဂံဘုရားပေါင်း” ဆိုသည်မှာ ပုဂံမြို့ရှိ ဘုရားပုထိုးများ၏ များပြားလှသော အရေအတွက်ကို ဖော်ပြသော ဆိုရိုးစကားဖြစ်သည်။ ဤဆိုရိုးစကားကို အဓိပ္ပာယ်နှစ်မျိုးဖြင့် ဖွင့်ဆိုကြသည်။

   **အဓိပ္ပာယ် (၁) - ဘုရားပေါင်း ၄၄၄၆ ဆူ** ဤအဓိပ္ပာယ်အရ “လှည်းဝင်ရိုးသံ” ၏ ဂဏန်းသင်္ကေတများ (လှည်း=၄၊ ဝင်=၄၊ ရိုး=၄၊ သံ=၆) ကို ပေါင်းစပ်ခြင်းဖြင့် ပုဂံတွင် ဘုရားပေါင်း ၄၄၄၆ ဆူ ရှိသည်ဟု ဆိုလိုသည်။ ဤအဓိပ္ပာယ်သည် ပိုမိုအများလက်ခံသော အဓိပ္ပာယ်ဖြစ်သည်။
   **အဓိပ္ပာယ် (၂) - ဘုရားပေါင်း ၄၄၄၆၇၃၃ ဆူ** အချို့က “လှည်းဝင်ရိုးသံ တညံညံ” ၏ စာလုံးများအားလုံးမှ ဂဏန်းသင်္ကေတများ (လှည်း=၄၊ ဝင်=၄၊ ရိုး= ၄၊ သံ=၆၊ တ=၇၊ ညံ=၃၊ ညံ=၃) ကို ယူ၍ ပုဂံတွင် ဘုရားပေါင်း ၄၄၄၆၇၃၃ ဆူ ရှိသည်ဟု ဆိုကြသည်။ သို့သော် ဤအဓိပ္ပာယ်ကို အများက လက်မခံကြပါ။

ဆိုလိုသည်မှာ ပုဂံတွင် အလွန်များပြားသော ဘုရားပုထိုးများ ရှိပြီး ၎င်းအရေအတွက်ကို “လှည်းဝင်ရိုးသံ တညံညံ၊ ပုဂံဘုရားပေါင်း” ဟူသော ဆိုရိုးစကားဖြင့် ဖော်ပြခြင်းဖြစ်သည်။

ကိုးကားချက်များ

   "ဘုရားများ မည်မျှ များပြားခဲ့သည်ကို တစ်ချိန်တစ်ခါက အစဉ်အလာ သံပေါက် မှတ်တမ်းတစ်ခု ထားခဲ့သည်မှာ လှည်းဝင်ရိုးသံတညံညံ၊ ပုဂံဘုရားပေါင်းဟူ၍ ဖြစ်ပါသည်။ ၎င်းမှာ လှည်းဝင်ရိုးသံသာ ကောက်ယူပေမည်။…ပုဂံဘုရားအရေအတွက် ၄၄၄၆-ဆူသာ ရှိရမည် ဖြစ်ပေသည်။" [၁၃၅၆] ပုဂံဘုရား။ နိဒါန်း။
   "မောင်က ပုဂြံမို့စစ်ကြဲကီးသားမှို့လည်းဝင်ရိုးသံတညံညံ၊ ပုဂံဘုရားပေါင်းဆိုတဲ့ အသိန်းလေးဆယ်ကျော် ရှိတဲ့ ပုဂံဘုရားရာဇဝင်ကိုတော့ ကုန်စင်လုနီးနီး သိမှာပဲ ထင်ပါရဲ့၊" [၁၂၇၈] တင်မြ၊ ပ။ ၁၄၁။
   "ပုဂံတစ်ခွင်တစ်ပြင်တွင် စေတီဂူဘုရားပေါင်း ၄၄၄၆၇၃၃-ဆူရှိလေဟန်ကို လှည်းဝင်ရိုးသံ တညံညံ၊ ပုဂံဘုရားပေါင်းဟူ၍လည်းကောင်း စကားအစဉ်အလာ ရှိလေသည်။" [၁၃၀၉] စာပေ။ ၁။

ကိုးကား

Category:မြန်မာဆိုရိုးစကားများ